CELEX: C2006/281/86
Language: sk
Date: 2006-11-18 00:00:00
Title: Vec F-111/06: Žaloba podaná 25. septembra 2006 – Giannopoulos/Rada

18.11.2006   
            
            
               SK
            
            
               Úradný vestník Európskej únie
            
            
               C 281/48
            
         Žaloba podaná 25. septembra 2006 – Giannopoulos/Rada
   (Vec F-111/06)
   (2006/C 281/86)
   Jazyk konania: francúzština
   Účastníci konania
   
      Žalobca: Nikos Giannopoulos (Wezembeek-Oppem, Belgicko) (v zastúpení: S. Rodrigues a C. Bernard-Glanz, advokáti)
   
      Žalovaná: Rada Európskej únie
   Návrhy žalobcu
   
               —
            
            
               zrušiť rozhodnutie o zaradení žalobcu do platovej triedy A7, tak ako vyplýva z rozhodnutia o jeho vymenovaní do stálej služby z 18. novembra 2003,
            
         
               —
            
            
               v prípade potreby zrušiť rozhodnutie menovacieho orgánu, ktorým bola zamietnutá sťažnosť žalobcu,
            
         
               —
            
            
               upozorniť menovací orgán na účinky zrušenia napadnutých rozhodnutí, a to najmä: i) preradenie žalobcu do platovej triedy A6 na účely zohľadnenia výnimočnej povahy jeho kvalifikácií a osobitných služobných potrieb so spätnou účinnosťou k 18. novembru 2003; ii) preradenie žalobcu do platového stupňa, ktorý zohľadňuje jeho odbornú prax a minimálne zodpovedá stupňu, ktorý mu bol priznaný v čase jeho prijatia do služobného pomeru; iii) vyplatenie žalobcovi rozdielu medzi platom zodpovedajúcim platovej triede a stupňu, do ktorých bol zaradený, a platom zodpovedajúcim platovej triede a stupňu, do ktorých mal byť zaradený, vrátane zákonných úrokov z omeškania od okamihu jeho splatnosti,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca, úspešný uchádzač verejného výberového konania EUR/A/127 (1) na vytvorenie zoznamu úspešných uchádzačov na obsadenie pracovných miest referentov A7/A6, bol zamestnaný na Generálnom sekretariáte Rady a zaradený do platovej triedy A7. Po tom, ako sa žalobca v júli 2005 dozvedel, že iní úspešní uchádzači výberového konania pre platové triedy A7/A6 boli generálnym sekretariátom zamestnaní a zaradení do platovej triedy A6 alebo boli do tejto triedy zaradení na základe vnútornej administratívnej kontroly pôvodných zaradení, podal žiadosť o preradenie. Správny orgán túto žiadosť zamietol, rovnako ako aj následne podanú sťažnosť.
   Žalobca na podporu svojej žaloby ako prvý uvádza žalobný dôvod založený na porušení článku 31 ods. 2 služobného poriadku, na zjavne nesprávnom posúdení a právnom pochybení, pretože kritériá vytvorené judikatúrou, pokiaľ ide o výnimočnú povahu jeho kvalifikácií a osobitné služobné potreby, neboli uplatnené. Žalobca ďalej uvádza druhý žalobný dôvod založený na porušení povinnosti odôvodnenia a tretí žalobný dôvod na nerešpektovaní zásady rovnosti zaobchádzania, keďže 10 až 15 jeho kolegov, ktorých situácia z právneho a skutkového hľadiska nie je ničím výrazne odlišná v porovnaní s jeho vlastnou situáciou, boli na rozdiel od žalobcu zaradení alebo preradení do platovej triedy A6.
   
      (1)  Ú. v. ES C 125/A, 23.4.1998, s. 10.